Christopher Rajaveer

Christopher Rajaveer (sündinud 22. septembril 1990 Tallinnas) on eesti näitleja. Ta töötab Eesti Draamateatris.

Elukäik 
Ta lõpetas 2009. aastal Tallinna Prantsuse Lütseumi, aastatel 2009–2012 õppis Tartu Ülikoolis kunstiajalugu ja itaalia keelt.

Enne lavakunstikooli oli Tartu Üliõpilasteatri liige, aastatel 2009–2012 mängis seal kuues lavastuses.

2016. aastal lõpetas ta Eesti Muusika- ja Teatriakadeemia lavakunstikooli näitleja erialal (27. lend).

2016. aastast töötab näitlejana Eesti Draamateatris. Aastatel 2016–2022 oli Eesti Muusika- ja Teatriakadeemia lavakunstikoolis lavakõne õppejõud.

Õppis Eesti Muusika- ja Teatriakadeemia lavakunstikooli magistriõppes õppesuunal "Lavakõne ja teatripedagoogika" ning sai 2021. aastal kunstide magistri kraadi.

2021. aastal lavastas enda kirjutatud näidendi "Lahti lõikamata sidruni nuusutamine" (teatrirühmitus Skene), milles mängisid Christopher Rajaveer ja Märten Metsaviir.

Christopher Rajaveer on ka lavakõnekoolitaja.

Rollid

Eesti Draamateatris 
 2016 Philinte – Molière "Misantroop" / EMTA Lavakunstikooli XXVII lennu bakalaureuselavastus / lavastaja Anu Lamp
 2016 Karlis, Vanamees, Harry Potter jt – Marius Ivaškevičius "Väljaheitmine" / lavastaja Hendrik Toompere jr
 2016 Väike munk – Jean Anouilh "Becket ehk Jumala au" / lavastaja Priit Pedajas
 2016 Poiss – Tõnu Õnnepalu "Mäed" / lavastaja Aleksander Eelmaa, Garmen Tabor
 2016 Sam – Lee Hall, Marc Norman, Tom Stoppard "Armunud Shakespeare" / lavastaja Georg Malvius
 2017 Marko Horvat – Tena Štivičić "Kolm talve" / lavastaja Priit Pedajas
 2017 Esimene külaline – Anton Tšehhov "Ivanov" / lavastaja Uku Uusberg
 2017 Andres – Andrus Kivirähk "Eesti matus" / lavastaja Priit Pedajas
 2018 Paul Delile – Michel Vinaver "Saade" / lavastaja Hendrik Toompere
 2018 Jaagup – Andrus Kivirähk "Isamaa pääsukesed" / lavastaja Priit Pedajas
 2018 Joosep – Helen Käit, Mehis Pihla "Lohe needus" / lavastaja Kersti Heinloo
 2019 Billing – Henrik Ibsen "Rahvavaenlane" / lavastaja Kertu Moppel
 2019 Vova – Kai Aareleid "Linnade põletamine" / lavastaja Priit Pedajas
 2020 Elf, Sebastian, Karl, Christopher – Andra Teede "Esimene armastus" / lavastaja Mari-Liis Lill
 2020 Aadu – Andrus Kivirähk "Keiserlik kokk" / lavastaja Andrus Kivirähk
 2022 Hind Raudsepp – Mats Traat "Puud olid, puud olid hellad velled" / lavastaja Priit Pedajas
 2023 7. vandekohtunik – Reginald Rose "12 vihast meest" / lavastaja Hendrik Toompere
 2023 Eero (videoroll) – Andra Teede „Varumehed“ (koostöölavastus Soome Rahvusteatriga) / lavastaja Aino Kivi

Rollid mujal 
 2014 osaline – Trupiloome "Puhkamisest väsinud" / EMTA Lavakunstikool ja Lottemaa / lavastaja Mehis Pihla
 2014 Gonzalo – William Shakespeare "Torm" / EMTA Lavakunstikooli XXVII lennu bakalaureuselavastus / VAT Teater / lavastaja Peeter Raudsepp, Katariina Unt, Laura Kalle
 2014 osaline – Anu Lamp, trupp "…ja Sõna sai lihaks" / EMTA Lavakunstikooli XXVII lennu lavakava / EMTA Lavakunstikool / lavastaja Anu Lamp
 2015 osaline – "Idioot FM", Fjodor Dostojevski "Idioodi" ainetel / EMTA Lavakunstikooli XXVII lennu bakalaureuselavastus / EMTA Lavakunstikool / lavastaja Aleksander Pepeljajev
 2015 osaline – Karl Koppelmaa "Bonobodel on pohhui" / EMTA Lavakunstikool / lavastaja Karl Koppelmaa
 2015 Veeliks Ekma, Kaubajuut, Jaak Keebi, Isa Uutšö jt – August Gailit "Ekke Moor" / EMTA Lavakunstikooli XXVII lennu bakalaureuselavastus / VAT Teater / lavastaja Aare Toikka
 2015 Siim – Rodney Ackland "Veider orkester" / EMTA Lavakunstikooli XXVII lennu bakalaureuselavastus / Tallinna Linnateater / lavastaja Adrian Giurgea
 2016 Hasso – Mehis Pihla "Uhkus ja eelarve" / EMTA Lavakunstikooli XXVII lennu bakalaureuselavastus / Endla Teater / lavastaja Mehis Pihla
 2016 Ado Vabbe – Trupiloome "Elagu, mis põletab!" / Adamson-Ericu muuseum / lavastaja trupp
 2017 Henrik Visnapuu, Paul Pinna – "Siuru õhtu 100" / Eesti Kirjanike Liit / lavastaja trupp
 2021 etendaja – Trupiloome "Tiny Home Production Presents: Suurem-kui-elu" / Uue Loomingu Maja, EMTA / lavastaja Liisa Saaremäel
 2021 B – Christopher Rajaveer "Lahti lõikamata sidruni nuusutamine" / Skene / lavastaja Christopher Rajaveer
 2022 Andres Unga – Jaak Jõerüüt "Lennart. Pöördtooliaastad" / Ekspress Meedia, Viimsi Artium / lavastaja Karl Laumets
 2023 Osvald Koger – Jaan Tätte "Ristumine peateega" / Jäneda Pullitalliteater / lavastaja Gerda Kordemets

Lavastajana 
 2021 Lavastanud enda kirjutatud näidendi "Lahti lõikamata sidruni nuusutamine" / Skene

Filmirollid 
 2014 Mihkel – film ja seriaal "Nullpunkt" / režissöör Mihkel Ulk
 2018 Villu – "Libertas" / režissöör Andres Puustusmaa

Televisioon 
 2017 Näitleja huumorisaates "Suur komöödiaõhtu" (Kanal 2)
 2021 Reisisaade "Namaste" (ETV2)

Animatsioon 
Ta on lugenud dublaažiteksti nii animaseriaalidele kui ka -filmidele, näiteks peaosad filmidele "Jäneste kool" (2017), "Lego Ninjago Film" (2017), "Otsides kiisuparadiisi" (2018), "Väike draakon Kokosaurus" (2019), "Pääsuke Manou" (2019), "Edasi" (2020), "Loheratsur" (2020), "Auhtanian ja kolm musketäri" (2021), "Väike Allan. Inimantenn" (2023).

Muu 
 lugenud sisse tekste, raamatuid, laste- ja järjejutte raadiosse, saateid telesse ja audioõpiku eesti keele õppijaile
 esimene Eesti Vabariigi iseseisvusmanifesti esitaja 24. veebruari lipuheiskamistseremoonial (2016)
 XII noorte laulupeo "Mina jään" teadustaja (2017)
 õhtujuht Eesti Vabariigi presidendi vastuvõtul Kadrioru lossi roosiaias (2018)
 kirjutanud näidendi "Lahti lõikamata sidruni nuusutamine" (2021)
 lavastanud ja koos Märten Metsaviiruga mänginud autorilavastuses "Lahti lõikamata sidruni nuusutamine" (Skene, 2021)

Tunnustus 
 2012 N-objekt, Tartu Üliõpilasteatri kolleegipreemia
 2014 Von Krahli Teatri Külmetava Kunstniku auhind
 2019 Väike Ants, Eesti Draamateatri kolleegipreemia meeskõrvalosatäitjale (Vova "Linnade põletamine", Billing "Rahvavaenlane")

Töökoormuseauhinnad 
 2019 Kõige hõivatum näitleja Eesti Draamateatris
 2020 Kõige hõivatum näitleja Eesti Draamateatris
 2021 Kõige hõivatum näitleja Eesti Draamateatris

Viited

Välislingid 
 Christopher Rajaveer Eesti Draamateatri kodulehel
 

Eesti näitlejad
Eesti Draamateatri näitlejad
Tallinna Prantsuse Lütseumi vilistlased
Eesti Muusika- ja Teatriakadeemia vilistlased
Sündinud 1990